ИИН – 881107402980

КУЛЖАНОВА Раушан Елемесовна,

Саттар Ерубаев атындағы №24 IT мектеп–лицейінің география пәні мұғалімі.

Шымкент қаласы

**Ешкім де ұмытылмайды**

**Аңдатпа.** Бұл мақала Ұлы Отан соғысының ардагері нағашы атам Ауғанбаев Әбзелбектің өмірі жайлы.

**Кілтті сөздер:**  Ұлы Отан соғысы, ардагер.

**Аннотация.** Эта статья о жизни ветерана Великой Отечественной войны, дедушки Ауганбаева Абзельбека.

**Ключевые слова:** Великая Отечественная война, ветеран.

**Annotation.** This article is about the life of a veteran of the Great Patriotic War, grandfather of Auganbayev Abzelbek.

**Keywords:** Great Patriotic War, veteran.

Ұлы Отан соғысының жеңіспен аяқталғанына биыл 79 жыл толуда. Еліміздегі әрбір отбасы соғыс зардабын басынан кешкен. Бүгінгі шат – шадыман заман үшін, Отан, ел, жер үшін қан майданда өшпес ерлік көрсеткен, жеңістен кейін де саптан шықпай еліміздің гүлденуіне лайықты үлес қосқан асқар таудай аталарымыздың ерлігі мәңгі есте. Мәселен, менің нағашы атам Ауғанбаев Әбзелбек 1940 жылы Отан алдындағы борышын өтеп жүрген кезінде соғыс басталып, сол жерден 1941 жылы Ұлы Отан соғысына қатысады. Соғыстағы координатасы 374 сп 128 сд болған. Аға сержант болып, Сталинградтағы кескілескен ұрыстарда жауға қарсы шабуылға шыққан. Соғыс ... соғыс ... қаншама қауіпті сәттер десеңші. Сталинград шайқасы – екінші дүниежүзілік соғыстағы басты шайқастардың бірі еді. Автоматтар мен пулеметтердің оғы астында соғысқан атам бірнеше рет жараланған. Соғыстағы көрсеткен ерліктері үшін орден, медальдары бар. 1943 жылы сол қолынан айырылып, елге қайтқан.

1943 жылы Отау құрып, үлкен шаңырақта жұбайы Ауғанбаева Әсемкүлмен 3 қыз 6 ұл тәрбиелеген. Атамның ерлігі туралы ұл – қыздары құрметпен мұғалімдеріне, достарына мақтанышпен айтып, үлгі тұтып бой түзеген.

Атам елге қайтып келген соң тылдағы жұмыстарға белсене араласты. Жоғары партия мектебін сол кездегі Жамбыл қаласында оқыған. Оқуды аяқтап келген соң өзінің білімін, күш – қуатын Колхоздардың дамуына ерекше үлес қосқан азаматтардың бірі болды. 1943 – 1949 жылдар аралығында Жамбыл облысындағы Свердлов ауданы Қырық жылдық ауылында Колхоз бастығы болып жұмыс жасады. 1949 – 1956 жылдар аралығында Чапаев совхозын басқарды. 1956 – 1962 жылдар аралығында Свердлов ауданы Ново – Ивановка ауылдық кеңесінің төрағасы болып жұмыс атқарған. 1962 жылы көрші Дихан ауылында бас зотехник болған. 1964 жылы Ново – Ивановка селосында 7 жыл қойма меңгерушісі болып жұмыс істеген. 1971 – 1976 жылдар аралығында Ново – Ивановкада, Фрунзе колхозында бас ревизор болып, өмірінің соңына дейін қызмет атқарған. 1976 жылы кенеттен 28 шілде күні өмірден озды.

Біз кейінгі ұрпақ, Ұлы Отан соғысына қатысқан әр бір жауынгерді ешқашан ұмытпаймыз. Ардагерлерді құрмет­теу – баршамыздың парасатты парызымыз.

 